Na temelju članka 61.a stavka 2. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25., 80. i 100. Statuta Općine Križ ("Glasnik Zagrebačke županije" br. 11/21 i 57/23) i članka 6. Odluke o provedbi izbora za članove vijeća mjesnih odbora na području Općine Križ („Glasnik Zagrebačke županije“ br. 9/14, 3/18, 5/23 i 10/24), Općinsko vijeće Općine Križ na 27. sjednici održanoj dana 22. travnja 2024. godine donijelo je

**ODLUKU**

**O RASPISIVANJU IZBORA ZA ČLANOVE VIJEĆA MJESNIH ODBORA**

**NA PODRUČJU OPĆINE KRIŽ**

I.

Raspisuju se izbori za članove vijeća svih mjesnih odbora na području Općine Križ i to za vijeća mjesnih odbora te broj članova koji se bira, kako slijedi:

- za Vijeće Mjesnog odbora Bunjani – bira se 5 članova,

- za Vijeće Mjesnog odbora Donji Prnjarovec - biraju se 3 člana,

- za Vijeće Mjesnog odbora Gornji Prnjarovec - bira se 5 članova,

- za Vijeće Mjesnog odbora Johovec - biraju se 3 člana,

- za Vijeće Mjesnog odbora Konšćani - biraju se 3 člana,

- za Vijeće Mjesnog odbora Križ - bira se 7 članova,

- za Vijeće Mjesnog odbora Mala Hrastilnica - biraju se 3 člana,

- za Vijeće Mjesnog odbora Novoselec - bira se 7 članova,

- za Vijeće Mjesnog odbora Obedišće - bira se 5 članova,

- za Vijeće Mjesnog odbora Okešinec - bira se 5 članova,

- za Vijeće Mjesnog odbora Razljev - biraju se 3 člana,

- za Vijeće Mjesnog odbora Rečica Kriška - bira se 5 članova,

- za Vijeće Mjesnog odbora Širinec – biraju se 3 člana,

- za Vijeće Mjesnog odbora Šušnjari - biraju se 3 člana,

- za Vijeće Mjesnog odbora Velika Hrastilnica - biraju se 3 člana i

- za Vijeće Mjesnog odbora Vezišće - biraju se 3 člana.

II.

Za dan provedbe izbora određuje se nedjelja **- 09. lipnja 2024. godine.**

III.

Ova Odluka stupa na snagu danom donošenja i objaviti će se na oglasnoj ploči Općine Križ, na internetskoj stranici Općine Križ i putem Obiteljskog radio Ivanića.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 012-02/24-01/03

URBROJ: 238-16-01-24-1

Križ, 22. travnja 2024.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 49. stavka 4., članka 51. stavka 5. i članka 62. stavka 5. Zakona o zaštiti životinja („Narodne novine“ br. 102/17 i 32/19), članaka 25. i 100. Statuta Općine Križ ("Glasnik Zagrebačke županije " br, 11/21 i 57/23) i članka 64. Poslovnika Općinskog vijeća Općine Križ ("Glasnik Zagrebačke županije " br. 11/21), Općinsko vijeće Općine Križ na sjednici održanoj dana 22. travnja 2024. godine donijelo je

**ODLUKU**

**o izmjenama Odluke o uvjetima i načinu držanja kućnih ljubimaca i načinu postupanja**

**s napuštenim i izgubljenim životinjama te divljim životinjama**

Članak 1.

U Odluci o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama („Glasnik Zagrebačke županije“ br. 60/23); u daljnjem tekstu: Odluka, članak 3. mijenja se i glasi:

„Članak 3.

Posjednik je dužan:

1. osigurati kućnim ljubimcima držanje u skladu s njihovim potrebama, a minimalno predviđenim Zakonom o zaštiti životinja te posebnim propisima (veterinarstvo, zaštita prirode, javni red i mir) te odredbama ove Odluke,
2. psima koji borave na otvorenom osigurati posebno ograđen prostor dijela dvorišta koji odgovara njihovoj veličini (Prilog 1./1.11) i omogućuje zaštitu od vremenskih neprilika i drugih nepovoljnih uvjeta sukladno u uvjetima (Prilog 1./1.13),
3. psima koji borave na otvorenom osigurati pseću kućicu unutar dvorišta i/ili na ograđenom prostoru dijela dvorišta koja odgovara njihovoj veličini (Prilog 1./1.21), a u skladu s uvjetima (Prilog 1./1.22),
4. psa označiti mikročipom i cijepiti protiv bjesnoće sukladno Zakonu o zdravlju životinja,
5. onemogućiti bijeg i kretanje pasa po javnim površinama bez nadzora,
6. na vidljivom mjestu ulaznih vrata dvorišta staviti oznaku koja upozorava na psa te imati ispravno zvono na ulaznim dvorišnim ili vrtnim vratima, a na ulazu u prostor ili objekt u kojem se nalazi opasan pas mora biti vidljivo istaknuto upozorenje: „OPASAN PAS“,
7. pravodobno zatražiti veterinarsku pomoć te osigurati zbrinjavanje i odgovarajuću njegu bolesnih i ozlijeđenih životinja,
8. osigurati kućnim ljubimcima redovitu i pravilnu ishranu te trajno omogućiti pristup svježoj pitkoj vodi,
9. redovito održavati čistim prostor u kojem borave kućni ljubimci.

Posjednik ne smije:

1. napustiti kućne ljubimce,
2. zanemarivati kućne ljubimce s obzirom na njihovo zdravlje, smještaj, ishranu i njegu,
3. ograničavati kretanje kućnim ljubimcima na način koji mu uzrokuje bol, patnju, ozljede ili strah.

Zabranjeno je:

1. bacanje petardi ili drugih pirotehničkih sredstava na životinje,
2. vođenje životinja privezanih uz prijevozno sredstvo koje je u pokretu,
3. trajno držanje psa u ograđenom prostoru dijela dvorišta bez omogućavanja slobodnog kretanja izvan tog prostora,
4. vezanje psa, osim privremeno u iznimnim situacijama kad ograđivanje prostora u dijelu dvorišta nije izvedeno. U tom slučaju pas se može vezati na način da mu je omogućeno

kretanje najmanje u polukrugu radijusa 5 metara, a sredstvo vezanja i ogrlica moraju biti od takvog materijala da psu ne nanose bol ili ozljede te da se sredstvo vezanja ne može uplitati niti omotati oko prepreke i skratiti radius kretanja,

1. držanje psa u kućici od betona, betonskih ili opečnih blokova, betonskih cijevi, posudama od metalne ambalaže, metalnim kućištima i sl.
2. držanje pasa izravno na podlozi od kamena, opeke, betona, metala i drugih materijala koji su visoki provodnici topline,
3. trajno i samostalno držanje kućnih ljubimaca na adresi različitoj od prebivališta ili boravišta posjednika, osim u slučaju kada se radi o radnim psima koji čuvaju neki objekt ili imovinu, a posjednik im je dužan osigurati svakodnevnu skrb,
4. držati kao kućne ljubimce opasne i potencijalno opasne životinjske vrste utvrđene u Popisu opasnih i potencijalno opasnih životinjskih vrsta (Prilog 2.) koji je sastavni dio ove Odluke.

Posjednik pasa mora odgovarajućim odgojem i/ili školovanjem ili drugim mjerama u odnosu na držanje i kretanje pasa osigurati da životinja nije opasna za okolinu.

Pri odgoju pasa posjednik ne smije koristiti metode koje kod pasa mogu uzrokovati bol, ozljede, patnje ili strah.

Koordinacijska radna skupina iz članka 70. Zakona o zaštiti životinja može predlagati propisivanje uvjeta za držanje različitih životinjskih vrsta.

Općina Križ kontrolira obvezu označavanja pasa mikročipom, odnosno provjerava jesu li svi psi označeni mikročipom.

Općina Križ može sufinancirati sterilizaciju i kastraciju pasa i mačaka na području Općine Križ, u skladu s odlukom općinskog načelnika donesenom za svaku kalendarsku godinu.“

Članak 2.

Članak 18. Odluke mijenja se i glasi:

„Članak 18.

Ako posjednik drži opasnog psa protivno mjerama propisanim Pravilnikom o opasnim psima, komunalni redar sastavlja službeni zapisnik i obavještava nadležnu veterinarsku inspekciju.“

Članak 3.

Članak 19. Odluke mijenja se i glasi:

„ Članak 19.

Zabranjen je uzgoj kućnih ljubimaca namijenjenih prodaji, osim ukoliko uzgajivač posjeduje rješenje o registraciji uzgoja koje donosi nadležno tijelo.“

Članak 4.

Članak 20. Odluke mijenja se i glasi:

„ Članak 20.

Vlasnici kućnih ljubimaca moraju osigurati kontrolu razmnožavanja životinja pod njihovim nadzorom.“

Članak 5.

Članak 27. Odluke mijenja se i glasi:

„Članak 27.

Korištenje životinja s ciljem predstavljanja, u smislu Zakona o zaštiti životinja, može se obavljati nakon što nadležni veterinarski inspektor izda suglasnost.“

Članak 6.

Članak 28. Odluke mijenja se i glasi:

„Članak 28.

Kućni ljubimci se ne smiju prodavati niti davati na skrb ili udomljavanje maloljetnim osobama.

Životinje koje još ovise o majci ili koje se ne mogu samostalno hraniti te bolesne ili ozlijeđene životinje zabranjeno je prodavati.

Trgovine za prodaju kućnih ljubimaca i djelatnici koji rade sa životinjama moraju ispunjavati uvjete propisane odredbama Zakona o zaštiti životinja.“

Članak 7.

Članak 29. Odluke mijenja se i glasi:

„Članak 29.

Nadzor nad ovom Odlukom provodi komunalni redar.

U svom postupanju, komunalni redar je ovlašten zatražiti pomoć policijskih službenika ukoliko se prilikom provođenja nadzora ili izvršenja rješenja opravdano očekuje pružanje otpora.

Komunalni redar postupa po službenoj dužnosti kada uoči postupanje protivno Odluci te prema prijavi fizičkih ili pravnih osoba.

U obavljanju poslova iz svoje nadležnosti, komunalni redar ima pravo i obvezu:

1. pregledati isprave na temelju kojih se može utvrditi identitet stranke i drugih osoba nazočnih nadzoru
2. ući u prostore i prostorije u kojima se drže kućni ljubimci sukladno važećim zakonskim propisima
3. uzimati izjave stranaka i drugih osoba
4. zatražiti od stranke podatke i dokumentaciju
5. prikupljati dokaze na vizualni i drugi odgovarajući način
6. očitati mikročip
7. podnositi kaznenu prijavu, odnosno prekršajnu prijavu nadležnim tijelima
8. donijeti rješenje kojim nalaže promjenu uvjeta držanja kućnih ljubimaca u skladu s općinskom odlukom pod prijetnjom pokretanja prekršajnog postupka ili naplate kazne
9. naplatiti novčanu kaznu propisanu ovom Odlukom
10. upozoravati i opominjati fizičke i pravne osobe
11. narediti fizičkim i pravnim osobama otklanjanje prekršaja
12. obavljati druge radnje u skladu sa svrhom nadzora.

O postupanju posjednika koje je protivno odredbama ove Odluke u svakom pojedinačnom slučaju komunalni redar dužan je sastaviti zapisnik te donijeti rješenje.

U slučajevima iz nadležnosti komunalnog redara predviđenim ovom Odlukom komunalni redar može, kada je potrebno hitno postupanje, donijeti usmeno rješenje, o čemu je dužan sastaviti zapisnik te kasnije dostaviti pisano rješenje.

Komunalni redar dužan je podnijeti prijavu veterinarskoj inspekciji kada:

1. u provedbi nadzora utvrdi da se kućni ljubimac nalazi u stanju na temelju kojega se može zaključiti da životinja trpi bol, patnju ili veliki strah, da je ozlijeđena ili da bi nastavak njezina života u istim uvjetima bio povezan s neotklonjivom boli, patnjom ili velikim strahom
2. posjednik nije označio mikročipom psa u skladu sa Zakonom o zdravlju životinja
3. posjednik kućnom ljubimcu daje hranu koja mu uzrokuje ili može uzrokovati bolest, bol, patnju, ozljede, strah ili smrt te kada utvrdi da je zbog vidno lošeg zdravstvenog stanja ili neishranjenosti kućnog ljubimca nužna intervencija veterinarske inspekcije
4. posjednik drži više od 9 životinja starijih od 6 mjeseci u svrhu udomljavanja, a koje mu sklonište nije dalo na skrb, niti sa skloništem ima ugovor o zbrinjavanju tih životinja, odnosno ukoliko ima više od 20 životinja starijih od 6 mjeseci u svrhu udomljavanja, a nema rješenje nadležnog tijela kojim je odobreno držanje životinja i potvrđeno da su zadovoljeni svi uvjeti propisani važećim propisima
5. posjednik drži opasnog psa, a nije ispunio uvjete propisane Pravilnikom o opasnim psima
6. posjednik nije pravodobno zatražio veterinarsku pomoć i osigurao zbrinjavanje i odgovarajuću njegu bolesnog ili ozlijeđenog kućnog ljubimca
7. uzgajivač ne pokaže na uvid potvrdu o zadovoljenim uvjetima od strane nadležnog ministarstva
8. posjednik nije u roku od 3 dana prijavio nestanak kućnog ljubimca
9. utvrdi osobne podatke posjednika koji je napustio kućnog ljubimca ili njegovu mladunčad
10. posjednik životinju koristi za predstavljanje te u zabavne ili druge svrhe.

Komunalni redar dužan je obavijestiti policiju ili državno odvjetništvo kada uoči situaciju ili zaprimi obavijest stranke-svjedoka o mučenju ili ubijanju životinja.

U svim slučajevima u kojima komunalni redar tijekom nadzora uoči postupanje protivno Zakonu o zaštiti životinja, Kaznenom zakonu ili drugim propisima, a nije nadležan, prijavu sa sastavljenim zapisnikom o zatečenom stanju prosljeđuje nadležnom tijelu te stranci dostavlja obavijest o poduzetim mjerama.

Komunalni redar dužan je bez odgode obavijestiti policiju i druge nadležne službe, službu 112, kada utvrdi situaciju u kojoj postoji opasnost da odgoda u postupanju ugrozi zdravlje i sigurnost ljudi ili životinja te sigurnost imovine u većem obliku.“

Članak 8.

Članak 31. Odluke mijenja se i glasi:

„Članak 31.

Sredstva naplaćena u skladu sa općinskom odlukom za predviđene prekršaje prihod su jedinica lokalne samouprave i koriste se za potrebe zbrinjavanja napuštenih i izgubljenih životinja.

Komunalni redar ima ovlast i dužnost provoditi ovu Odluku u skladu sa svojom nadležnosti i sankcionirati svako ponašanje protivno ovoj Odluci. U tu svrhu, komunalni redar može osim kazne izreći i usmeno upozorenje.

Za postupanje protivno odredbama ove Odluke, pravna osoba će biti kažnjena iznosom od 800,00 EUR-a kada:

1. nije osigurao kućnom ljubimcu držanje u skladu s njegovim potrebama, a minimalno

predviđenim Zakonom o zaštiti životinja te posebnim propisima i ovom Odlukom

(čl.3.st.1.toč.1.)

1. psu koji boravi na otvorenom nije osigurao posebno ograđeni prostor dijela dvorišta koji odgovara njegovoj veličini i uvjetima (Prilog 1.) te ga nije zaštitio od nepovoljnih vremenskih utjecaja i drugih nepovoljnih uvjeta (čl.3.st.1.toč.2.)
2. psu koji boravi na otvorenom nije osigurao pseću kućicu unutar dvorišta i/ili na ograđenom prostoru dijela dvorišta koja odgovara njegovoj veličini i uvjetima (Prilog 1./1.2) (čl.3.st.1.toč.3.)
3. nije onemogućio bijeg i kretanje psa po javnim površinama bez nadzora (čl.3.st.1.toč.5.)
4. nije zatražio ili nije pravodobno zatražio veterinarsku pomoć te osigurao zbrinjavanje i odgovarajuću njegu bolesne i ozlijeđene životinje (čl.3.st.1.toč.7.)
5. nije osigurao kućnom ljubimcu redovitu i pravilnu ishranu te trajno omogućio pristup svježoj pitkoj vodi (čl.3.st.1.toč.8.)
6. vodi kućnog ljubimca vezanog za prijevozno sredstvo koje je u pokretu (čl.3.st.3.toč.2.)
7. trajno drži psa trajno u ograđenim prostorima na dijelu dvorišta bez omogućavanja slobodnog kretanja izvan tog prostora (čl.3.st.3.toč.3.)
8. drži psa trajno vezanim ili ga drži na način da mu je onemogućeno kretanje najmanje u polukrugu radiusa 5 m, a ne sprečava uplitanje niti omotanje oko prepreke te skraćivanje radiusa kretanja (čl.3.st.3.toč.4.)
9. drži psa vezanim, a sredstvo vezanja i ogrlica su od takvog materijala koji psu nanosi bol, patnju ili ozlijeđivanje (čl.3.st.3.toč.4.)
10. drži psa u kućici od betona, betonskih ili opečnih blokova, betonskih cijevi, posudama od metalne ambalaže, metalnim kućištima i sl. (čl.3.st.3.toč.5.)
11. drži psa izravno na podlozi od kamena, opeke, betona, metala i drugih materijala koji su visoki provodnici topline. (čl.3.st.3.toč.6.)
12. drži kao kućne ljubimce opasne i potencijalno opasne životinjske vrste utvrđene u Popisu opasnih i potencijalno opasnih životinjskih vrsta (Prilog 2.) koji je sastavni dio ove Odluke. (čl.3.st.3.toč.8.)
13. pri odgoju psa koristi metode koje kod psa uzrokuju bol, ozljedu, patnju ili strah (čl.3.st.5.)
14. posjednik opasnog psa ne drži u zatvorenom prostoru iz kojeg ne može pobjeći, a vrata u prostor u kojem se nalazi takav pas nisu zaključana (čl.15.)
15. izvodi opasnog psa na javne površine bez brnjice i povodca. (čl.17.)
16. koristi životinje s ciljem predstavljanja, u smislu Zakona o zaštiti životinja, bez suglasnosti veterinarskog inspektora (čl.27.)
17. prodaje kućne ljubimce ili ih daje na skrb ili udomljavanje maloljetnim osobama te prodaje životinje koje ovise o majci ili koje se ne mogu samostalno hraniti te bolesne ili ozlijeđene životinje (čl. 28.).

Za prekšaj iz stavka 3. ovog članka kazniti će se i odgovorna osoba u pravnoj osobi

novčanom kaznom od 400,00 EUR-a.

Za prekršaj iz stavka 3. ovog članka kazniti će se i fizička osoba novčanom kaznom od 150,00 EUR-a.

Za postupanje protivno odredbama ove Odluke, pravna osoba će biti kažnjena iznosom od 400,00 EUR-a kada:

1. nije izvršio označavanje psa mikročipom i cijepljenje protiv bjesnoće (čl.3.st.1.toč.4.)

2. drži psa na adresi različitoj od prebivališta ili boravišta posjednika, osim u slučaju

kada se radi o radnim psima koji čuvaju neki objekt ili imovinu. Posjednik će se

kazniti ukoliko psu ne osigura svakodnevnu skrb (čl.3.st.3.toč.7.)

3. nije odgovarajućim odgojem, školovanjem ili drugim mjerama osigurao da pas u

odnosu na držanje i kretanje nije opasan za okolinu (čl.3.st.4.)

1. u ograđenom dvorištu drži psa koji nije vezan, a nema na vidljivom mjestu, oznaku koji upozorava na psa, te nema ispravno zvono na ulaznim vratima dvorišta (čl.4.st.3.)
2. ne prijavi broj i spol pasa i mačaka za svaku stambenu jedinicu u višestambenoj zgradi komunalnom redaru (čl.5.st.2.)
3. ne prijavi veterinarskoj organizaciji broj i spol pasa i/ili mačaka koje drže kao kućne ljubimce u stanovima ili obiteljskim kućama (čl.6.st.1.)

7. ne prijavi udomljenje ili kupnju psa ili mačke u roku od 10 dana (čl.6.st.2.)

8. psa koji nije označen mikročipom, koji nije na povodcu ili nije pod nadzorom izvodi

na javne površine (čl.7.)

1. dozvoli da se kućni ljubimac kreće slobodno ili na povodcu na javnim površinama te prostorima i prostorijama javne namjene bez dopuštenja vlasnika, odnosno korisnika prostora (čl.9.)
2. izvodi kućnog ljubimca na površine dječjih igrališta, cvjetnjaka, sportskih terena, dvorišta škola, dječjih vrtića te na druga mjesta gdje postoji opasnost ugrožavanja zdravstveno-higijenske sigurnosti i zdravlja ljudi, bez dopuštenja vlasnika ili korisnika prostora (čl.10.)
3. pušta kućnog ljubimca da se slobodno kreće javnim površinama bez njegove prisutnosti i nadzora (čl.11.)
4. pri izvođenju kućnog ljubimca na javnu površinu ne nosi pribor za čišćenje i ne očisti javnu površinu koju je njegov kućni ljubimac onečistio (čl.12.)
5. ne osigurava kontrolu razmnožavanja kućnih ljubimaca (čl.20.).

Za prekšaj iz stavka 6. ovog članka kazniti će se i odgovorna osoba u pravnoj osobi novčanom kaznom od 200,00 EUR-a.

Za prekršaj iz stavka 6. ovog članka kazniti će se i fizička osoba novčanom kaznom od 100,00 EUR-a.

Za postupanje protivno odredbama ove Odluke, pravna osoba će biti kažnjena iznosom od 300,00 EUR-a kada:

1. nije na vidljivom mjestu postavio oznaku koja upozorava na psa (čl.3.st.1.toč.6.)

2. redovito ne čisti i ne održava urednim prostor u kojem boravi kućni ljubimac (čl.3st.1.toč.9.)

3. ne drži psa ne način da pas svoji glasanjem ne ometa mir sustanara ili na drugi način krši dogovoreni kućni red višestambene zgrade i stanara susjedskih kućanstava (čl.4.st.1.)

4. ne drži psa u stanu, kući ili u ograđenom dvorištu na način da pas svojim glasanjem ne ometa mir u životnom okolišu (čl.4.st.2.)

5. psa drži u stanu ili kući koja nema ograđeno dvorište, a ne izvodi psa svakodnevno radi obavljanja fizioloških potreba i zadovoljenja uvjeta svakodnevnog kretanja (čl.4.st.3.)

6. ne prijavi posjed pasa predstavniku stanara u višestambenoj zgradi u kojoj boravi (čl.5.st.1.)

1. na ulazu u prostor u kojem se nalazi opasan pas nije vidljivo istaknuto upozorenje: »OPASAN PAS«. (čl.16.).

Za prekšaj iz stavka 9. ovog članka kazniti će se i odgovorna osoba u pravnoj osobi novčanom kaznom od 100,00 EUR-a.

Za prekršaj iz stavka 9. ovog članka kazniti će se i fizička osoba novčanom kaznom od 50,00 EUR-a.

Za ostala postupanja suprotno odredbama ove Odluke komunalni redar obavještava druga nadleža tijela radi daljnjeg postupanja.“

Članak 9.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 322-01/23-01/09

URBROJ: 238-16-01-24-2

Križ, 22. travnja 2024.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 35. Zakona o lokalnoj i područnoj (regionalnoj) samoupravi („Narodne novine „ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“, br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 27. sjednici, održanoj 22. travnja 2024.godine donijelo je

**ODLUKU**

**o izmjeni Odluke o korištenju javnih površina na području Općine Križ**

**i visini naknade za korištenje**

Članak 1.

U Odluci o korištenju javnih površina na području Općine Križ i visini naknade za korištenje („Glasnik Zagrebačke županije“ br. 60/23) članak 27. mijenja se i glasi:

„Članak 27.

Općinski načelnik Općine Križ ima pravo u pojedinim opravdanim slučajevima odrediti javne površine i dozvoliti korištenje javne površine na drugi način od odredaba ove Odluke.

Sve eventualne slučajeve korištenja javne površine koji nisu navedeni u ovoj Odluci, uvjete i način korištenja javnih površina kao i visinu naknade Zaključkom utvrđuje Općinski načelnik.“

Članak 2.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

KLASA: 363-01/23-01/40

URBROJ:238-16-01-24-2

Križ, 22. travnja 2024.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 8., stavka. 2., Pravilnika o provedbi intervencije 73.13 „Potpora javnoj infrastrukturi u ruralnim područjima“ i intervencije 74.01 „Potpora za sustav javnog navodnjavanja“ iz Strateškog plana Zajedničke poljoprivredne politike Republike Hrvatske 2023. - 2027. („Narodne novine“ br. 152/23 i 13/24), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 27. sjednici održanoj dana 22. travnja 2024. godine donijelo je

**ODLUKU**

**o davanju suglasnosti za provedbu ulaganja na području Općine Križ**

**za projekt Rekonstrukcija Selske ulice u Novoselcu**

I.

Ovom Odlukom daje se suglasnost za provedbu ulaganja na području Općine Križ za projekt Rekonstrukcija Selske ulice u Novoselcu, a u svrhu prijave na natječaj za provedbu intervencije 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023.-2027.

II.

Sastavni dio ove Odluke je Prilog 6 - Opis projekta sukladno Natječaju za provedbu intervencije 73.13. Potpora javnoj infrastrukturi u ruralnim područjima iz Strateškog plana Zajedničke poljoprivredne politike Republike Hrvatske 2023.-2027.

III.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 402-01/24-01/11

URBROJ: 238-16-01-24-11

Križ, 22. travnja 2024.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 27. sjednici održanoj dana 22. travnja 2024. godine donijelo je

**Z A K L J U Č A K**

**o primanju na znanje Izvješća o provjeri formalnih uvjeta prijavljenih kandidata na Javni poziv za isticanje kandidatura za izbor članova Savjeta mladih Općine Križ**

I.

Prima se na znanje Izvješće o provjeri formalnih uvjeta prijavljenih kandidata na Javni poziv za isticanje kandidatura za izbor članova Savjeta mladih Općine Križ, a kojeg Odbor za izbor i imenovanja podnosi Općinskom vijeću Općine Križ na temelju članka 10. stavka 6. Zakona o savjetima mladih ("Narodne novine" br. 41/14 i 83/23) te članka 11. Odluke o osnivanju Savjeta mladih Općine Križ ("Glasnik Zagrebačke županije" br. 60/23).

II.

Ovaj Zaključak stupa na snagu danom donošenja, ­a objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 024-02/24-01/01

URBROJ: 238-16-01-24-23

Križ, 22. travnja 2024.

PREDSJEDNIK   
OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20 i 144/20), članka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 27. sjednici održanoj 22. travnja 2024. godine donijelo je

**ZAKLJUČAK**

**o poništenju Javnog poziva za isticanje kandidatura za izbor članova   
Savjeta mladih Općine Križ**

I.

Poništava se Javni poziv za isticanje kandidatura za izbor članova Savjeta mladih Općine Križ objavljen dana 05. veljače 2024. godine na internetskoj stranici Općine Križ, a na temelju Zaključka Općinskog vijeća Općine Križ o pokretanju postupka izbora članova Savjeta mladih Općine Križ i utvrđivanju teksta Javnog poziva za isticanje kandidatura za izbor članova Savjeta mladih Općine Križ (KLASA: 024-02/24-01/01, URBROJ: 238-16-01-24-1 od 30. siječnja 2024. godine).

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 024-02/24-01/01

URBROJ: 238-16-01-24-24

Križ: 22. travnja 2024.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članka 10. Zakona o savjetima mladih ("Narodne novine" br. 41/14 i 83/23), članka 25. stavka 1. podstavka 22. i članka 100. Statuta Općine Križ („Glasnik Zagrebačke županije“ br. 11/21 i 57/23), članka 6. Odluke o osnivanju Savjeta mladih Općine Križ ("Glasnik Zagrebačke županije" br. 60/23), i članka 64. Poslovnika Općinskog vijeća Općine Križ („Glasnik Zagrebačke županije“ br.11/21), Općinsko vijeće Općine Križ na 27. sjednici održanoj 22. travnja 2024. godine donijelo je

**ZAKLJUČAK**

**o pokretanju postupka izbora članova Savjeta mladih Općine Križ i utvrđivanu teksta ponovljenog Javnog poziva za isticanje kandidatura za izbor članova Savjeta mladih Općine Križ**

I.

Sukladno članku 8, stavku 2. Zakona o savjetima mladih ("Narodne novine" br. 41/14 i 83/23), i članku 10. Odluke o osnivanju Savjeta mladih Općine Križ ("Glasnik Zagrebačke županije" br. 60/23), ovim Zaključkom utvrđuje se tekst ponovljenog Javnog poziva za isticanje kandidatura za izbor članova Savjeta mladih Općine Križ (u daljnjem tekstu: Javni poziv), kojim Općinsko vijeće Općine Križ pokreće ponovljeni postupak izbora članova Savjeta mladih Općine Križ, a koji postupak izbora počinje objavom Javnog poziva.

Tekst Javnog poziva prileži ovom Zaključku i čini njegov sastavni dio.

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 024-02/24-01/01

URBROJ: 238-16-01-24-25

Križ: 22. travnja 2024.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju Zaključka Općinskog vijeća Općine Križ o pokretanju postupka izbora članova Savjeta mladih Općine Križ i utvrđivanju teksta Javnog poziva za isticanje kandidatura za izbor članova Savjeta mladih Općine Križ (KLASA: 024-02/24-01/01, URBROJ: 238-16-01-24-25od. \_\_\_\_\_\_\_\_\_\_2024. godine), objavljuje se ponovljeni

**JAVNI POZIV**

**za isticanje kandidatura za izbor članova Savjeta mladih Općine Križ**

Savjet mladih Općine Križ (u daljnjem tekstu: Savjet mladih) je savjetodavno tijelo, koje promiče i zagovara prava, potrebe i interese mladih u cilju njihovog sudjelovanja i odlučivanja o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih kao i praćenje te promicanje interesa mladih Općine Križ.

**OPIS POSTUPKA IZBORA SUKLADNO ZAKONU O SAVJETIMA MLADIH**

Postupak izbora članova Savjeta mladih počinje objavom Javnog poziva za isticanje kandidaturaza izbor članova Savjeta mladih Općine Križ (u daljnjem tekstu: Javni poziv), a pokreće ga Općinsko vijeće Općine Križ sukladno Zakonu o savjetima mladih ("Narodne novine" br. 41/14 i 83/23), zakonu kojim se uređuje sustav lokalne i područne (regionalne) samouprave te Odluci o osnivanju Savjeta mladih Općine Križ ("Glasnik Zagrebačke županije" br. 60/23) u daljnjem tekstu: Odluka o osnivanju Savjeta mladih.

Članove Savjeta mladih bira Općinsko vijeće Općine Križ na temelju pisanih i obrazloženih kandidatura u skladu sa zakonom kojim se uređuje sustav lokalne i područne (regionalne) samouprave, Statutom Općine Križ, Poslovnikom Općinskog vijeća Općine Križ, Zakonom o savjetima mladih te Odlukom o osnivanju Savjeta mladih.

**Savjet mladih broji 5 (pet) članova***,* uključujući predsjednika i zamjenika predsjednika.

**UVJETI ZA ISTICANJE KANDIDATURA SUKLADNO ZAKONU O SAVJETIMA MLADIH**

Kandidature za članove Savjeta mladih temeljem Javnog poziva ističu udruge koje su sukladno statutu ciljano i prema djelatnostima opredijeljene za rad s mladima i za mlade, udruge nacionalnih manjina u Republici Hrvatskoj, učenička vijeća, studentski zborovi, pomladci političkih stranaka, sindikalne ili strukovne organizacije u Republici Hrvatskoj te neformalne skupine mladih (skupina od najmanje deset mladih).

Mladi, u smislu ove Odluke, su osobe s prebivalištem ili boravištem na području Općine Križ, koji u trenutku podnošenja kandidature za članstvo u Savjetu mladih imaju od navršenih petnaest do navršenih trideset godina života te kao takvi imaju pravo biti birani za člana Savjeta mladih.

Osoba izabrana u Savjet mladih može istodobno biti i član Savjeta mladih Zagrebačke županije, no ne može istodobno biti član Savjeta mladih i član Općinskog vijeća Općine Križ.

**ROKOVI ZA PRIJAVU, ROKOVI ZA PROVEDBU PROVJERE ZADOVOLJAVANJA FORMALNIH UVJETA PRIJAVLJENIH KANDIDATA I ROK IZBORA ČLANOVA SAVJETA MLADIH**

Pisani i obrazloženi prijedlozi kandidatura za izbor članova Savjeta mladih, podnose se u pisanom obliku Odboru za izbor i imenovanja Općinskog vijeća Općine Križ (u daljnjem

tekstu: Odbor za izbor i imenovanja) **u roku od 15 dana od dana objave Javnog poziva na internetskoj stranici Općine Križ** [www.opcina-kriz.hr](http://www.opcina-kriz.hr).

**Prijedlog kandidatura obvezno sadrži sljedeće podatke:**

* + naziv i sjedište ovlaštenog predlagatelja (kontakt podaci o ovlaštenom predlagatelju, adresa elektroničke pošte, broj telefona),
  + podatke o kandidatu (ime i prezime, datum i godina rođenja, OIB, adresa prebivališta ili boravišta,
  + kontakt podaci kandidata (adresa elektroničke pošte, broj telefona),
  + obrazloženje prijedloga,
  + Izjavu o prihvaćanju kandidature za člana Savjeta mladih Općine Križ, vlastoručno potpisanu od strane kandidata.

Prijedlog kandidature dostavlja se na Obrascu za isticanje prijedloga kandidature za izbor člana Savjeta mladih Općine Križ uz priloženu Izjavu o prihvaćanju kandidature za izbor člana Savjeta mladih Općine Križ, u zadanom roku s napomenom:**Odbor za izbor i imenovanja Općinskog vijeća Općine Križ - Prijedlog kandidata za izbor članova Savjeta mladih Općine Križ.****Dostava prijedloga kandidature na Javni poziv može se izvršiti:**

* + elektroničkom poštom na adresu [info@opcina-kriz.hr](mailto:info@opcina-kriz.hr)   
    - preporučeno poštom na adresu: Općina Križ, Trg Svetog Križa 5, 10314 Križ  
    - putem dostavljača ili osobno.

Kada se dostava prijedloga kandidature podnosi elektroničkim putem, obavezno se, a najkasnije u roku od sedam dana od dana isteka roka za podnošenje prijedloga kandidature, u pisarnicu Općine Križ, dostavlja i jedan tiskani, potpisani i ovjereni primjerak prijedloga kandidature. **Prijedlog kandidature koji je nepravovremen, nepotpun ili nepravilno sastavljen neće se razmatrati.**

Nakon zaprimanja kandidature za članove Savjeta mladih, Odbor za izbor i imenovanja obavlja provjeru formalnih uvjeta prijavljenih kandidata te u roku od 15 dana od isteka roka za podnošenje prijava, sastavlja izvješće o provjeri formalnih uvjeta te utvrđuje popis važećih kandidatura. Izvješće o provjeri formalnih uvjeta i popis važećih kandidatura dostavlja se Općinskom vijeću Općine Križ te se objavljuju na internetskoj stranici Općine Križ.

Općinsko vijeće Općine Križ na prvoj sjednici nakon objave popisa važećih kandidatura raspravlja izvješće o provjeri formalnih uvjeta i s popisa važećih kandidatura za članova Savjeta mladih javnim glasovanjem bira članove Savjeta mladih.

U slučaju da nije moguće izabrati Savjet mladih zbog dva ili više kandidata s jednakim brojem glasova, glasovanje se ponavlja za izbor kandidata do punog broja članova Savjeta mladih između onih kandidata koji u prvom krugu nisu izabrani jer su imali jednak broj glasova. Glasovanje se ponavlja dok se ne izaberu svi članovi Savjeta mladih.

Ako na Javni poziv ne pristigne najmanje onaj broj važećih kandidatura koji odgovara broju članova utvrđenih Odlukom o osnivanju Savjeta mladih, Javni poziv ponovit će se najkasnije u roku od šest mjeseci od dana objave prethodnog Javnog poziva. Javni pozivi za isticanje kandidatura ponavljat će se do konstituiranja Savjeta mladih.

**Rezultati izbora za članove Savjeta mladih objavljuju se na internetskoj stranici Općine Križ** [www.opcina-kriz.hr](http://www.opcina-kriz.hr). **Članovi Savjeta mladih biraju se na razdoblje trajanja mandata predstavničkog tijela koje ih je izabralo.**

Na temelju članaka 25. i 100. Statuta Općine Križ („Glasnik Zagrebačke županije“ br. 11/21), članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) i članka 26. Odluke o javnim priznanjima Općine Križ („Glasnik Zagrebačke županije“ br. 18/18), Općinsko vijeće Općine Križ na 27. sjednici održanoj dana 22. travnja 2024. godine donijelo je

**ODLUKU**

**o dodjeli Plakete Josip Badalić**

**I.**

Dodjeljuje se Plaketa Josip Badalić KATARINI-ANTONIJI BORAS, najboljoj studentici sveučilišnog studija ruskoga jezika i književnosti pri Katedri za ruski jezik i Katedri za rusku književnost, Odsjeka za istočnoslavenske jezike i književnosti, Filozofskog fakulteta Sveučilišta u Zagrebu i to za akademsku godinu 2023./2024., a u prigodi obilježavanja manifestacije Badalićevi dani.

**II.**

Plaketa Josip Badalić uručiti će se Katarini-Antoniji Boras u prigodi obilježavanja Badalićevih dana u lipnju 2024. godine.

**III.**

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 610-01/24-01/04

URBROJ: 238-16-01-24-6

Križ, 22. travnja 2024.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10 i 10/23), odredaba Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ br. 74/10, 125/14 i 48/23), članaka 25. i 100. Statuta Općine Križ («Glasnik Zagrebačke županije» br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), a sukladno članku 80. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19), Općinsko vijeće Općine Križ, na prijedlog Općinskog načelnika Općine Križ, na 27. sjednici održanoj dana 22. travnja 2024. godine donijelo je

**ODLUKU**   
**o koeficijentima za obračun plaće službenika i namještenika**

Članak 1.

Ovom Odlukom određuju se koeficijenti za obračun plaće službenika i namještenika u Jedinstvenom upravnom odjelu Općine Križ.

Članak 2.

Koeficijenti iz članka 1. ove Odluke iznose kako slijedi:

|  |  |  |  |  |
| --- | --- | --- | --- | --- |
| **RADNA MJESTA I. KATEGORIJE** | | | | |
| *R.br.* | *Potkategorija radnog mjesta* | *Naziv radnog mjesta* | *Klasifikacijski rang* | *Koeficijent* |
| 1.  2. | **Glavni rukovoditelj** | pročelnik upravnog odjela  pročelnik službe | 1.  1. | 3,21  3,21 |
| 3. | **Viši rukovoditelj** | voditelj ustrojstvene jedinice (u skladu s ispunjenjem razine standardnih mjerila za potkategoriju višeg rukovoditelja) | 3. | 3,15 |
| 4.  5. | **Rukovoditelj** | voditelj ustrojstvene jedinice (u skladu s ispunjenjem razine standardnih mjerila za potkategoriju rukovoditelja **1. razine**)  voditelj ustrojstvene jedinice (u skladu s ispunjenjem standardnih mjerila za potkategoriju rukovoditelja **2. razine**) | 4.  7. | 2,85  2,80 |
| **RADNA MJESTA II. KATEGORIJE** | | | | |
| 6.  7. | **Viši stručni suradnik** | viši stručni suradnik  samostalni upravni referent | 6.  6. | 2,82  2,82 |
| **RADNA MJESTA III. KATEGORIJE** | | | | |
| 8. | **Stručni suradnik** | stručni suradnik | 8. | 2,70 |
| 9. | **Viši referent** | viši referent  viši referent – komunalno prometni redar | 9.  9. | 2,50  2,50 |
| 10. | **Referent** | administrativni tajnik,  administrativni referent, računovodstveni referent,  referent I.,  referent II. | 11.  11.  11.  11.  11. | 2,10  2,10  2,10  2,10  2,10 |
| **RADNA MJESTA IV. KATEGORIJE** | | | | |
| 11.  12. | **Namještenici II. potkategorije** | **1. razina** – ostala radna mjesta namještenika za koja je kao uvjet propisana srednja stručna sprema  **2.razina** – spremač | 12.  13. | 1,70  1,30 |

Članak 3.

Stupanjem na snagu ove Odluke prestaje važiti Odluka o koeficijentima za obračun plaće službenika i namještenika („Glasnik Zagrebačke županije“ br. 16/23).

Članak 4.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 120-01/24-01/02

URBROJ: 238-16-01-24-1

Križ, 22. travnja 2024. PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 27. sjednici održanoj dana 22. travnja 2024. godine donijelo je

**zaključak**

**o izdvajanju novčanih sredstava za radove izrade i postavljanja**

**nadstrešnica na autobusnim stajalištima**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu CRNKOVIĆ METAL d.o.o., Zagrebačka ulica 85, 10314 Križ, OIB: 67644990907 za radove izrade i postavljanje nadstrešnica na autobusnim stajalištima na području Općine Križ iz Proračuna Općine Križ za 2024. godinu i projekcija za 2025. i 2026. godinu, s pozicije R0114 - 421490, u ukupnom iznosu od:

= 45.420,00 EUR-a

+ PDV(25%) = 11.355,00 EUR-a

**SVEUKUPNO = 56.775,00 EUR-a**

(slovima: pedesetšesttisućasedamstosedamdesetpeteura)

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 340-01/24-01/08

URBROJ: 238-16-01-24-10

Križ, 22. travnja 2024.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić